Կարելի էր պարզապես խուսափել մեկնաբանություններ անելուց՝ սպասելով թիմի վերադարձին: Այլապես ստացվում է, որ հիմա, երբ դեռ ելույթ չի ունեցել Նորայր Վարդանյանը, նրա վրա ավելորդ հոգեբանական ճնշում է ընկնելու: Ամեն ինչ շատ պարզ է. մարզիկի հայրը քննադատել է թիմի անդամներից մեկին, նրա մարզիչ հորը, մարզական ղեկավարությանը, ու հիմա Նորայրի ամեն մի սայթաքում կարող է սրերով ընդունվել չարակամների կողմից, որոնք, բնականաբար, առիթը բաց չեն թողնի Միրզոյանների հասցեին ասված խոսքերը հիշեցնելու համար: Եթե հիմա էլ հետեւենք, օրինակ, Առաքել Միրզոյանի ֆեյսբուքյան էջում Վարդանյանի հասցեին թողնվող մեկնաբանություններին, արդեն հասկանալի կդառնա, թե ինչ ծավալ կարող են դրանք ստանալ Նորայրի հավանական ձախողման դեպքում: